stanford-oval/wikipedia huggingface dataset:
קוז'י
הערות שוליים

↑  "2011 census". Statistikos Departamentas (Lithuania). נבדק ב-14 באוגוסט 2017. {{cite web}}:  (עזרה)
↑  יד ושם, הערך על שאוולי באנציקלופדיה של השואה, באתר יד ושם
↑  על רצח יהודי שאוולי בתקופת השואה, באתר יד ושם
↑  על עזריאל אברמוביץ שנרצח בקוז'י ובנו שניצל בזהות בדויה - באתר יד ושם
↑  Multiple authors, Universal Lithuanian Encyclopedia, Vilnius: Institute of Science and Encyclopedia Publishing, 2007
| --- | --- |
בקרת זהויות :  NLI: 987007421125805171  LCCN: no2014076532  VIAF: 308770405   WorldCat (עם VIAF): 308770405 
ערך זה הוא קצרמרבנושא ליטא ובנושא יישובים. אתם מוזמנים לתרום לוויקיפדיה ו.
ג'נה קולמן

| --- | --- |

קולמן בכנס קומיק-קון 2015
 לידה:  27 באפריל 1986 (בת 38) אנגליה בלקפול, לנקשייר, אנגליה, הממלכה המאוחדת
 שם לידה:  Jenna-Louise Coleman 
 מדינה:  הממלכה המאוחדת 
 תקופת הפעילות:  מ-2005 
 מקום לימודים:  בית ספר ארנולד 
 פרופיל ב-IMDb
 
ג'נה לואיז קולמן (באנגלית: Jenna-Louise Coleman; נולדה ב-27 באפריל 1986) היא שחקנית בריטית. בשנת 2013, היא הסירה את שמה האמצעי וכעת היא ידועה בשם ג'נה קולמן. היא ידועה בעיקר בשל תפקידיה כקלרה אוסוולד, בת לווייתו של הדוקטור, בסדרה "דוקטור הו" וכמלכה ויקטוריה בסדרה "ויקטוריה".
ביוגרפיה

קולמן נולדה בבלקפול, לנקשייר שבאנגליה למשפחה נוצרית. יש לה אח מבוגר ממנה בשם בן. היא למדה בבית הספר ארנולד, שם השתייכה לאגודת התיאטרון. במסגרת האגודה היא שיחקה במחזה Crystal Clear בפסטיבל אדינבורו, תפקיד עבורו קיבלה פרס.
קולמן חשפה בראיון כי סבתה העניקה לה את השם ג'נה בעקבות הדמות ג'נה וויד, המגולמת על ידי פריסילה פרסלי, באופרת הסבון האמריקאית משנות ה-80 "דאלאס".
קריירה

קולמן זכתה לפרסום ראשוני בשל תפקידה כג'סמין תומאס באופרת הסבון "אמרדייל", שם הופיעה בין השנים 2005 - 2009.
בנוסף, זכתה לפרסום בינלאומי כשהחלה לגלם את קלרה אוסוולד, בת לווייתו של הדוקטור, בסדרה "דוקטור הו", בין השנים 2012-2015. היא החלה לשחק בסדרה עוד בזמן שבני לווייתו הקודמת של הדוקטור, והמשיכה גם אחריהם. לאחר ששיחקה במשך חצי עונה לצד מאט סמית, הדוקטור התחדש לשחקן הסקוטי פיטר קפלדי והיא המשיכה לשחק בעונה 8. היא גילמה את דמותה של קלרה עד סוף עונה 9.
ב-2011 גילמה את סוזן בראון בעיבוד של ה-BBC לרומן "מקום בצמרת" מאת ג'ון בריין. באותה שנה גם השתתפה בתפקיד קטן בסרט "קפטן אמריקה", בתור חברתו של באקי.
בשנת 2016 עלתה סדרת הדרמה התקופתית עטורת השבחים "ויקטוריה", בה משחקת קולמן את הדמות הראשית. הסדרה מספרת את חייה של המלכה הצעירה מראשית כהונתה. בשנת 2018, התארחה בארבעה פרקים בסדרה "הבכי", וב-2020, התארחה בפרק בסדרה "בתוך מספר 9".
חייה האישיים

החל משנת 2015, קולמן נמצאת במערכת יחסים עם השחקן טום יוז שמשחק גם הוא בסדרה "ויקטוריה". בעבר יצאה עם השחקן הסקוטי ריצ'רד מאדן ועם השחקן קרל דאויס.
קולמן מעורבת בתחום הצדקה בדרום אפריקה, מעוררת מודעות לנגיף ה-HIV ומשמשת כשגרירה לעמותת One To One Children's Fund.
פילמוגרפיה > טלוויזיה

| שנה | סדרה | תפקיד | הערות נוספות |
| --- | --- | --- | --- |
| 2005-09 | אמרדייל | יסמין תומאס | 168 פרקים |
| 2009 | דרך ווטרלו (אנ') | לינדזי ג'יימס | 9 פרקים |
| 2012 | טיטאניק | אנני דזמונד | 4 פרקים |
| 2012 | מקום בצמרת | סוזן בראון | 2 פרקים, סרט טלוויזיה |
| 2012-15 | דוקטור הו | קלרה אוסוולד | 37 פרקים (עונה 7-9) |
| 2013 | רוקדים על הקצה | רוזי ויליאמס | 5 פרקים |
| 2013 | The Five(ish) Doctors Reboot | עצמה | פרודיה על הסדרה דוקטור הו, שודרה בBBC Red Button |
| 2013 | תעלומה באחוזת פמברלי | לידיה ויקהאם | 3 פרקים |
| 2016-הווה | ויקטוריה | המלכה ויקטוריה | 25 פרקים |
| 2016 | Thunderbirds Are Go | ביינס (דיבוב) | פרק אחד |
| 2018 | הבכי | ג'ואנה לינדזי | מיני-סדרה |
| 2021 | הנחש | מארי-אנדראה | תפקיד ראשי; 8 פרקים |
| 2022 | סנדמן | ג'והאנה קונסטנטין | תפקיד ראשי |
| 2023 | שממה | ליב טיילור | תפקיד ראשי; 6 פרקים |
| 2024 | The Jetty | הבלשית אמבר מאנינג | מיני-סדרה עתידית של BBC One |
פילמוגרפיה > קולנוע

| שנה | סרט | תפקיד | הערות נוספות |
| --- | --- | --- | --- |
| 2011 | קפטן אמריקה | קוני |  |
| 2016 | ללכת בדרכך | קטרינה קלארק |  |
| 2024 | All of You | רובין |  |
| TBA | Control |  |  |
| TBA | Klokkenluider | פלו |  |
פילמוגרפיה > משחקי וידאו

| שנה | שם | תפקיד | הערות נוספות |
| --- | --- | --- | --- |
| 2010 | Xenoblade Chronicles | הנסיכה מליה אנטיקה | דיבוב אנגלי למשחק וידאו יפני |
| 2015 | Lego Dimensions | קלרה אוסוולד |  |
צבא היבשה האוקראיני

| --- | --- |

 פרטים
 מדינה:  אוקראינה אוקראינה
 שיוך:  הכוחות המזוינים של אוקראינה 
 בסיס האם:  קייב 
 אירועים ותאריכים
 תקופת הפעילות:  פברואר 1917 – הווה (כ־108 שנים) 
 מלחמות:  הסכסוך האוקראיני–רוסי, מלחמת עיראק, מלחמת אוקראינה (1917–1921), מלחמת אפגניסטן, מלחמת האזרחים באוקראינה, מלחמת פולין-אוקראינה 
 פיקוד
 מפקד נוכחי:  אולקסנדר סירסקי 
 
כוחות היבשה של אוקראינה (באוקראינית: Сухопутні Війська ЗСУ Sukhoputni Viys’ka), הידועים גם בשם הצבא האוקראיני, מהווים את זרוע היבשה של הכוחות המזוינים של אוקראינה. הם נוצרו מתוך יחידות של כוחות הקרקע הסובייטיים, כולל שלושה מחוזות צבאיים (המחוזות הצבאיים של קייב, הקרפטים ואודסה), שהיו על אדמת אוקראינה כאשר ברית המועצות התמוטטה.
מאז עצמאותה של אוקראינה מברית המועצות ב-1991 שמרה אוקראינה על הציוד הצבאי שלה מתקופת ברית המועצות. כמו כן, הכוחות המזוינים הצטמצמו באופן שיטתי מאז 1991. מאז תחילת המלחמה בדונבאס באפריל 2014 במזרח אוקראינה, היא החלה לשדרג את הכוחות המזוינים שלה. בזרוע היבשה היו 169,000 חיילים נכון לשנת 2016. בשנת 2016, 75% מאנשי הצבא שירתו תחת חוזה העסקה. כוחות הקרקע של אוקראינה הצטיידו גם בטנקים מודרניים יותר, נגמ"שים וסוגים רבים אחרים של ציוד לחימה.
נכון לשנת 2023, חיל השריון של אוקראינה נחשב לאחד מחיילות השריון הגדולים בעולם, והשני בגודלו באירופה כשרק חיל השריון הרוסי מקדים אותו.
מאז 29 בנובמבר 2024, מכהן מיכאילו דרפטי כמפקד כוחות היבשה.
היסטוריה > קריסת ברית המועצות

עם הקמתם ב-1991, כללו הכוחות המזוינים של אוקראינה כ-780,000 איש, 7,000 כלי רכב משוריינים, 6,500 טנקים ו-2,500 טילים גרעיניים טקטיים. עם זאת, הבעיה איתה התמודדה אוקראינה הייתה שאמנם היו לה כוחות מזוינים עצומים, אבל היא חסרה מבנה פיקוד מתאים. לפיכך, ב-24 באוגוסט 1991, אישרה המועצה העליונה של אוקראינה את ההחלטה להשתלט על כל היחידות הצבאיות של הכוחות המזוינים הסובייטיים לשעבר, הנמצאות בשטח אוקראינה ובמקביל להקמת משרד ההגנה של אוקראינה.
היסטוריה > הקמת כוחות היבשה

לאחר הכרזת העצמאות של אוקראינה ב-1991, ירשה אוקראינה את ארמיית המשמר ה-1, הארמייה ה-13, הארמייה ה-38, שתי ארמיות טנקים (ארמיית הטנקים ה-6 וארמיית הטנקים ה-8), וקורפוס הארמייה ה-32 (32-й Кенигсорскай Кенигсор) בסימפרופול. בנוסף, דיוויזיית הרובאים הממונעים של המשמר ה-28 (MRD) וה-MRD ה-180 נותרו באוקראינה, לאחר שהיו בעבר תחת ארמיית המשמר ה-14 שהמפקדה שלה הייתה בטירספול, מולדובה. בתחילת שנת 1992 הוגדר התפקיד של מפקד כוחות היבשה. עד סוף 1992 התפרק המחוז הצבאי של קייב, ואוקראינה השתמשה במבנים שלו כבסיס למשרד ההגנה והמטה הכללי. בעוד שהתפקיד מפקד כוחות היבשה נוצר בתחילת 1992, חלפו יותר משנתיים לפני המינוי הראשון של קולונל-גנרל וסילי סובקוב, אשר מונה ב-7 באפריל 1994. המסגרת המשפטית של כוחות היבשה הוגדרה בסעיף 4 לחוק 'על הכוחות המזוינים של אוקראינה'. באותה תקופה לא היה לכוחות היבשה גוף פיקוד נפרד, והם היו כפופים ישירות למטה הכללי האוקראיני.
הקמת כוחות היבשה כשירות מזוין נפרד נחקקה באמצעות צו נשיאותי 368/96 מיום 23 במאי 1996, 'על כוחות הקרקע של אוקראינה'. באותה שנה הוקם גם פיקוד זרוע היבשה.
היסטוריה > רפורמה

על פי תוכנית שפורסמה בשנת 2000, כוחות היבשה היו אמורים לצמצם את מספר החיילים מ-300,000 דאז ל-240,000 עד 2015, ולבצע שינוי מכוח מבוסס גיוס חלקי לצבא מקצועי מלא. הכוחות המזוינים קיבלו קצת יותר ממחצית מ-68 מיליון ה-HR שהובטחו להם לרפורמה ב-2001, והצליחו לפרק תשעה גדודים ולסגור 21 בסיסים צבאיים מקומיים.
משנת 1991 רכשו כוחות היבשה האוקראינים את הציוד הצבאי שלהם רק מרוסיה וממדינות חבר המדינות האחרות, וכן ייצרו באופן מקומי חלק מהציוד שלהם. עד 2014 ותחילת המלחמה בדונבאס, התעשייה הביטחונית באוקראינה ייצרה ציוד בעיקר לייצוא.
מבנה

מפקדת כוחות היבשה של הכוחות המזוינים ממוקמת בקייב. יחידות הכפופות ישירות למפקדה כוללת בין היתר את:
חיל טילים ואלטילריה של כוחות היבשה
תעופה צבאית, זהו הגוף האווירי המסונף לצבא היבשה ואחראי להענקת חיפוי אווירי לזרוע היבשה בעת קרב
יחידות הכשרה והדרכה
צבא כוחות היבשה מחולק לארבעה פיקודים מבצעיים:
פיקוד מבצעי צפון (צפון אוקראינה) – מטה בצ'רניהיב
פיקוד מבצעי דרום (דרום אוקראינה) – מטה באודסה
פיקוד מבצעי מזרח (מזרח אוקראינה) – מטה בדניפרו
פיקוד מבצעי מערב (מערב אוקראינה) – מטה ברובנו
גלריה

טנק T-64
נגמ"ש לחימה BMP-2
משגר רקטות "גראד"
משגר רקטות "אוראגן"
מערכת לשיגור טילים בליסטיים קצרי-טווח "טוצ'קה-U"
מערכת נ"מ 3SU-23-4M "רוקאש"
מערכת טילי קרקע-אוויר "אוסה"
מסוק קרב כבד מי-24
מערכת טילי קרקע-אוויר ניידת "סטרלה-10"
הערות שוליים

↑  "Полторак поставив сухопутні війська за приклад реформ в Україні". 13 December 2016. Archived from the original on 2018-03-01
↑  "Archived copy". אורכב מ-המקור ב-2017-12-25. נבדק ב-2017-12-24. {{cite web}}:  (עזרה)
↑  מומחה צבאי בריטי מעריך: אלו כלי הנשק שאוקראינה זקוקה להם כדי לנצח במלחמה, באתר מעריב אונליין, 11 בדצמבר 2022
↑  "The Ukrainian Military: From Degradation to Renewal - Foreign Policy Research Institute". www.fpri.org (באנגלית אמריקאית). נבדק ב-2021-07-22.
↑  Jane's Sentinel: Ukraine, 1994
↑  "Archived copy" (PDF). אורכב מ-המקור (PDF) ב-2007-11-27. נבדק ב-2007-09-24. {{cite web}}:  (עזרה)
| --- | --- |
בקרת זהויות :  GND: 1336033886  NKC: mzk20231207579  VIAF: 57170179059815590410   WorldCat (עם VIAF): 57170179059815590410
קתרין טייט

| --- | --- |

קתרין טייט
 לידה:  5 בדצמבר 1969  (בת 55) צ'יזוויק, אנגליה
 שם לידה:  Catherine Jane Ford 
 מדינה:  הממלכה המאוחדת 
 תקופת הפעילות:  מ-1990
 עיסוק:  סופרת, קומיקאית
 מקום לימודים:  בית הספר המרכזי לנאום ודרמה בלונדון  קולג' סלסיאן  Notre Dame Roman Catholic Girls' School 
 מספר צאצאים:  1 
 פרופיל ב-IMDb
 חתימה:   
 
קתרין טייט (באנגלית: Catherine Tate; נולדה בשם קתרין פורד ב-5 בדצמבר 1969) היא שחקנית, סופרת וקומיקאית אנגלייה. היא זכתה בפרסים רבים על תוכנית המערכונים שלה "המופע של קתרין טייט", והייתה מועמדת לפרס אמי הבינלאומי ולשבעה פרסי באפט"א. בעקבות הצלחתה גילמה את דמותה של דונה נובל בסדרה "דוקטור הו".
ביוגרפיה

טייט נולדה בבלומסברי שבלונדון וגדלה בברונסוויק סנטר. אמה, ג'וזפין, הייתה בעלת חנות פרחים. לדברי טייט היא ביססה את הדמות "מרגרט" מתוך "המופע של קתרין טייט" על האם.
היא לא הכירה את אביה שעזב את הבית בילדותה, וגדלה בסביבה נשית עם אמה, סבתה והסנדקים שלה. בילדותה סבלה טייט מהפרעה טורדנית-כפייתית שהתבטאה באסוציאציות מילוליות.
היא למדה בבית ספר הקתולי סיינט ג'וזף בשכונת הולברן ובבית ספר התיכון לבנות "נוטרדאם" שבסאות'וורק. כבר בגיל העשרה ידעה שהיא רוצה לפתח קריירה כשחקנית, ולכן נשלחה בגיל 16 ללמוד בבית הספר הקתולי הסלזיאני בשכונת בטרסי, שהיו בו התנאים הדרושים ללימודי משחק. היא עזבה את התיכון מבלי שעברה את בחינות הסיום. במשך ארבע שנים ניסתה להתקבל לבית הספר למשחק שבאוניברסיטת לונדון, והצליחה בפעם הרביעית. היא למדה שם שלוש שנים ועד גיל 26 התגוררה בהולברן ובבלומסברי. לפני כן התקבלה לבית הספר לתיאטרון "סילביה יאנג" אך עזבה אחרי שבוע.
חיים אישיים

בן זוגה לשעבר של טייט היה מנהל הבמה טוויג קלארק. לשניים יש בת אחת משותפת, ארין, שנולדה בינואר 2003. המשפחה גרה בריצ'מונד שעל התמזה. בני הזוג נפרדו בקיץ 2011.
מאז אוגוסט 2006 טייט תומכת בארגון הצדקה "Laura Crane Youth Cancer Trust". ב-2011 השתתפה בלוח השנה של הארגון.
היא סבלה מדיכאון סב לידתי ממנו התאוששה רק אחרי צילומי העונה השנייה של "המופע של קתרין טייט". מדי פעם היא סובלת גם מהתקפי חרדה.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1990 |  | Surgical Spirit | "החברה" של דניאל | סדרת טלוויזיה |
| 1993–1994 |  | The Bill | WDC פלמר / קארן ברוגן |  |
| 1994 |  | Men Behaving Badly | אישה צעירה |  |
| 1998–2002 |  | Big Train | תפקידים שונים | תוכנית מערכונים |
| 2000 |  | That Peter Kay Thing |  |  |
| 2001 |  | Attention Scum |  |  |
| 2002–2004 |  | Wild West | אנג'לה פיליפס |  |
| 2004–2007 2009 | המופע של קתרין טייט | The Catherine Tate Show | תפקידים שונים |  |
| 2005 | בית קדרות (הצוואה) | Bleak House | גברת צ'דבנד |  |
| 2005 | גברת מארפל | Marple | מיצי קוזינסקי | בפרק "A Murder is Announced" |
| 2006 | אהבה וצרות אחרות | Love and Other Disasters | טולולה ונתוורת' |  |
| 2006 | מתחילים בעשר | Starter for 10 | ג'וליה ג'קסון |  |
| 2006 | שישים ושש | Sixty Six | דודה לילה |  |
| 2006 | ניחוח של סקס | Scenes of a Sexual Nature | שרה |  |
| 2007 |  | The Bad Mother's Handbook | קארן |  |
| 2007 |  | Mrs Ratcliffe's Revolution | דורותי רטקליף |  |
| 2006, 2008, 2009–2010 | דוקטור הו | Doctor Who | דונה נובל | בפרק "The Runaway Bride"; בעונה 4; ובפרק "The End of Time" |
| 2009 |  | The Sunday Night Project | בתפקיד עצמה | מנחה אורחת |
| 2009 |  | The Justin Lee Collins Show | בתפקיד עצמה | אורחת |
| 2009 |  | Genius | בתפקיד עצמה | אורחת |
| 2009 |  | Never Mind the Buzzcocks | בתפקיד עצמה | אורחת |
| 2010 |  | Little Crackers | ג'וזפין | סרט קצר; הסרט הראשון שביימה |
| 2010 | מסעות גוליבר | Gulliver's Travels | מלכת ליליפוט |  |
| 2011 | מונטה קרלו | Monte Carlo | אלישיה |  |
| 2011 |  | The Itch of the Golden Nit | סטלה | דיבוב |
| 2011 |  | A Quiet Word With ... | בתפקיד עצמה | אורחת |
| 2011–2013 | המשרד | The Office | נלי ברטרם | 37 פרקים |
| 2013 | קומבה | Khumba | הכבשה נורה | דיבוב |
| 2013– | עושים בית ספר | Big School | מיז שרה פוסטרן |  |
| 2014 |  | Catherine Tate's Nan | ג'ואני טיילור |  |
| 2014 |  | Nativity 3: Dude, Where's My Donkey? | סופי או'דונל |  |
| 2015 |  | Unity | קריינות | דוקומנטריה |
| 2015 |  | SuperBob | תרזה |  |
| 2021 | משפחה בהחלפה 2 | Monster Family 2 | באבה יאגה | דיבוב |
| 2022 |  | The Nan Movie | ג'ואני טיילור |  |
| 2022 | תא לחץ | Hard Cell | אנג'י | תפקיד ראשי; 6 פרקים גם יוצרת ותסריטאית |
| 2023 |  | Rally Road Racers | ג'וני | דיבוב |
הערות שוליים

↑  'Bovvered' wins Word of the Year award, הגרדיאן.
↑  Phillips, Sarah. "'Bovvered' wins Word of the Year award". The Guardian, 12 October 2006. Retrieved 1 October 2007.
↑  Big School New comedy for BBC One starring David Walliams, Catherine Tate and Philip Glenister
↑  Sawyer, Miranda. "Catherine the Great". The Guardian, 15 October 2006. Retrieved 4 July 2007.
| --- | --- |
בקרת זהויות :  BIBSYS: 8042158  BnF: cb15626787k (data)  GND: 14108216X  ISNI: 0000 0001 1470 9270  LCCN: no2006133540  MusicBrainz: 0dfac90e-dd0f-4a2b-b399-1ed1f2f998be  SUDOC: 197943241  VIAF: 39143171   WorldCat (עם VIAF): 39143171
כיכר לסטר

| --- | --- |

 מידע כללי
 סוג:  כיכר עירונית, מדרחוב 
 על שם:  בית לסטר 
 מיקום:  הסיטי של וסטמינסטר 
 מדינה:  הממלכה המאוחדת 
 הקמה ובנייה
 תקופת הבנייה:  ?–1670
 תאריך פתיחה רשמי:  1670 
 אדריכל:  Robert Sidney, 2nd Earl of Leicester 
 
 קואורדינטות:  51°30′37″N 0°07′49″W﻿ / ﻿51.510277777778°N 0.13027777777778°W﻿ / 51.510277777778; -0.13027777777778
  (למפת לונדון מוגדלת) קנט סארי ברקשייר בקינגהאם הרטפורדשייר אסקסכיכר לסטר(למפת לונדון רגילה) קנט סארי בר. בקי. הרטפורדשייר אסקסכיכר לסטר
 
כיכר לסטר
כיכר לסטר בשנת 1750 - מבט לכיוון צפון. המבנה הגדול בפינה הצפון מזרחית של הכיכר היא ביתו של פרדריק, הנסיך מוויילס
כיכר לסטר (באנגלית: Leicester Square) היא כיכר להולכי רגל בלבד, באזור וסט אנד שברובע וסטמינסטר של לונדון, אנגליה.
הכיכר נמצאת מערבה לדרך צ'רינג קרוס, צפונה לכיכר טרפלגר, מזרחה לכיכר פיקדילי. במרכז הכיכר פארק קטן, ובו פסל של ויליאם שייקספיר וסביבו דולפינים. בכל אחת מפינותיו של הפארק הקטן הוצב פסל. הפסלים הם של סר אייזק ניוטון, סר ג'ושואה ריינולדס, ג'ון האנטר וויליאם הוגארת. בהמשך הוצבו ברחבי הכיכר פסלי מתכת של צ'ארלי צ'פלין, לורל והארדי, ג'ין קלי מתוך "שיר אשיר בגשם", הארנב מבאגס באני, מיסטר בין, מרי פופינס, הדוב פדינגטון, הארי פוטר ועוד.
כיכר לסטר היא המרכז הקולנועי של לונדון. בכיכר מספר רב של בתי קולנוע, בהם בית הקולנוע עם המסך הגדול בבריטניה, ובית הקולנוע עם מספר המושבים הרב ביותר. בכיכר נערכות כל הקרנות הבכורה בבריטניה. כמו כן יש בה מספר מועדוני לילה אופנתיים.
היסטוריה של הכיכר

הכיכר הוקמה על שדות שהיו שייכים לרוזן רוברט סידני, הרוזן השני מלסטר, שהיו ממוקמים מול אחוזתו של הרוזן. הרוזן רכש את האדמות שנקראו אז שדות מרטין הקדוש (St. Martin's Field) בשנת 1630, ובשנת 1635 בנה לעצמו בית אחוזה גדול שכונה אז בית לסטר (Leicester House) בחלקו הצפוני של הרחוב. הרוזן תחם את האזור בגדר ומנע בכך מתושבי המחוז הכנסייתי סנט מרטין ( St. Martin's Parish) להשתמש באזור. התושבים פנו למלך צ'ארלס הראשון אשר מינה שלושה מחברי מועצת המלך לנהל בוררות בין הרוזן לבין תושבי המחוז, בסיומה ציווה המלך על הרוזן להשאיר חלק משטחו כשטח פתוח לטובת כל תושבי המחוז.
בשנת 1670 הותוותה צורת הכיכר והחלו להיבנות סביבה בתים. האזור נחשב לאזור אופנתי במיוחד למגורים, ובאחד הבניינים אף התגורר יורש העצר, פרדריק, הנסיך מוויילס. החל מסוף המאה ה-18 פחתה הפופולריות של האזור והוא החל לשמש אזור בו התמקמו מוסדות בידוריים. בית לסטר הפך למוזיאון לטבע שכונה הולופוסיקון ב-1780, ונהרס בשנת 1791 או 1792.
בשנת 1848 הייתה הכיכר בסיס לסכסוך משפטי. בפסק דין טולק נגד מוקסהי נדונה השאלה האם מחויבים דיירים חדשים שמתגוררים בכיכר לציית להסכם שנעשה על ידי הבעלים הקודמים של מבני הכיכר שהסכים לא להקים בניינים נוספים בכיכר. על פי החוק שהיה קיים באותה עת, לא ניתן היה לחייב אדם בגין חוזה שעשה אדם אחר. הלורד צ'ארלס פיפס, הלורד הראשון של קוטנהאם, פסק שבעלים של נכסים מחויבים להתחיבויות של הבעלים הקודמים, משהם רוכשים את הנכס עם התחייבויות אלה. בשל פסיקה זו נותרה הכיכר בצורתה המקורית כפי שהייתה במאה ה-18.
במאה ה-19 נפתחו בכיכר מספר מלונות, וכן תיאטראות ואתרי בידור. תיאטרון אלהמברה נבנה בכיכר בשנת 1854.
בשנות ה80 של המאה ה-20 , עברה הכיכר מתיחת פנים, במהלכה נחסמה האפשרות למעבר כלי רכב והיא הפכה למדרחוב גדול.
הכיכר נותרה עד ימינו כבסיס לתעשיית הבידור, וכיום מצויים בכיכר בתי קולנוע רבים ותיאטראות.
אצטדיון דוחה

ערך זה עוסק באצטדיון כדורגל בישראל השוכן בסח'נין הקרוי על שם העיר דוחא שבקטאר. אם התכוונתם לעיר הבירה של קטר, ראו .
| --- | --- |

היציע הדרומי של אצטדיון דוחא
 מיקום:   סכנין, ישראל
 קואורדינטות:  32°52′00″N 35°18′39″E﻿ / ﻿32.866692°N 35.31085°E﻿ / 32.866692; 35.31085
 אבן יסוד:  2004
 תקופת הפעילות:  2005–הווה (כ־20 שנה)
 הורחב:  2009
 עלות הבנייה:  10,000,000 דולר (שלב א')
 בעלים:  עיריית סכנין
 מפעיל:  עיריית סכנין
 משטח:  דשא
 אדריכל:  לוטנר אדריכלים וניצן ברגמן
 קבוצות:  בני סכנין (2005-היום) 
 מושבים:  8,500
  מפת מיקום  מפה מפורטת   (למפת הגליל המערבי מוגדלת) אצטדיון דוחה(למפת הגליל המערבי רגילה) אצטדיון דוחה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אצטדיון דוחה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אצטדיון דוחה  he tabBackground:;tabBorder:#aaa;defaultTab:0;
 
אצטדיון דוחה (או דוחא, בערבית: ستاد الدوحة) הוא אצטדיון כדורגל הממוקם בעיר סח'נין שבישראל. האצטדיון משמש את קבוצת בני סכנין במשחקיה הביתיים ומכיל 8,500 מקומות ישיבה.
היסטוריה

לאחר עלייתה לליגת העל בשנת 2003, נאלצה קבוצת בני סכנין לארח את משחקיה הביתיים הרחק מביתה מפני שהאצטדיון בסכנין לא היה ברמה הנדרשת על ידי ההתאחדות לכדורגל בישראל לליגת העל. באצטדיון באותה עת היו רק 2,000 מקומות ישיבה. תחילה נבדקה האפשרות להקים אצטדיון חדש ומודרני, בשטח פתוח שבין עראבה לסכנין, אך לא התקבל אישור להקמתו והוחלט על שדרוג האצטדיון הקיים, בעלות של כ-18 מיליון שקלים, כך שהאצטדיון יכלול 7,000 מקומות ישיבה. הפרויקט כלל גם הקמת מגרשי חניה, מגרש אימונים, מתקני עזר, חדרי כושר, מלתחות ומבני מנהלה. הקבוצה נתקלה בקשיים לגייס את הכסף הדרוש לשדרוג, ונעשתה פנייה של עיריית סכנין והנהלת הקבוצה, באמצעות חבר הכנסת אבשלום וילן, למשרד ראש הממשלה לאישור תקציב לפרויקט. הקמת שלב א' של שדרוג האצטדיון, שגויס מתורמים רבים בישראל, וגם ממשרד ראש הממשלה, הושלם באוקטובר 2005, בתכולה של 4,500 מקומות ישיבה. נדרשו עוד כ-10 מיליון שקל כדי להשלים את גודל האצטדיון לכדי 7,000 צופים. באמצעות חבר הכנסת אחמד טיבי נעשתה פנייה לוועד האולימפי הלאומי של קטר שהסכים לתרום 10 מיליון דולר. התרומה נועדה, בנוסף לשדרוג האצטדיון, גם להקמת כפר ספורט בעיר. כאות הוקרה הוחלט לקרוא לאצטדיון על שם בירת קטאר – דוחה.
ב-21 באוקטובר 2005 נערך המשחק הראשון של בני סכנין באצטדיון המשודרג. האצטדיון היה מלא לחלוטין. הקבוצה הפסידה לבני יהודה תל אביב 3-0.
ב-8 בינואר 2006, אירע תגרה המונית בסיום המשחק בין בני סכנין ליריבתה הגדולה, בית"ר ירושלים. אוהדי סכנין, שיצאו ראשונים מהמגרש, יידו אבנים לעבר האצטדיון וכר הדשא, שם עמדו אוהדי בית"ר ירושלים. בתגובה, אוהדי בית"ר השחיתו את האצטדיון והתעמתו עם אוהדי סכנין שנשארו בתוכו. כ-20 אנשים נפצעו בתקרית.
ב-26 באפריל 2007, יו"ר האיגוד האולימפי של קטאר, השייח סעוד בן עבד אלרחמן וח"כ אחמד טיבי הניחו את אבן הפינה לפרויקט הרחבת האצטדיון בכ-3,500 מקומות ישיבה. בנוסף חנכו את מגרש האימונים שהוקם בעיר. פרויקט ההרחבה הושלם ביולי 2009.
בפגרת הקיץ של 2017 עבר האצטדיון שיפוץ מקיף שכלל בניית תא תקשורת חדש ועמדות מצלמה מצידו המזרחי, קירוי ליציע המערבי המרכזי, שיפוץ מלתחות השחקנים, שיפוץ אזור הקופות תחת היציע הדרומי, התקנת מסך תוצאות וטיפול במערכות ההשקיה והניקוז לדשא. השיפוץ הושלם במרץ 2018.
בעבר ניתנו לאצטדיון מספר צווי סגירה כך למשל ב-27 בדצמבר 2009 הוציאה משטרת ישראל צו סגירה לאצטדיון בעקבות אירועים אלימים בסיום משחק בין בני סכנין לאחי נצרת. וב-2 בדצמבר 2021 משרד הכלכלה הודיע על סגירת האצטדיון, בעקבות הפרת רישיון העסק במשחק בין בני סכנין מול בית"ר ירושלים, בו נכנסו אלפי אוהדים מעבר לכמות האוהדים שאושרה. האיסור בוטל לאחר זמן קצר, על אף טענות של אוהדי קבוצות אחרות לזריקת אבנים
ראו גם

דוחה - בירת קטאר שעל שמה נקרא האצטדיון
הערות שוליים

↑  אריה דיין, ורק בכדורגל הם ישראלים לכל דבר, באתר הארץ, 11 ביוני 2003
↑  דוד חיון, ‏סכנין: גדיש הנדסה תנהל שיפוץ ושדרוג האצטדיון, באתר גלובס, 16 במאי 2004
↑  תומר גנור, היום: ראשי סכנין יבקשו בכנסת תקציב לאצטדיון, באתר ynet, 24 במאי 2004
↑  ג'רולד קסל, פייר קלושנדלר, ימים של לחץ בסכנין, אבל גם של הרבה נחת, באתר הארץ, 4 בספטמבר 2005
↑  ג'ראלד קאסל, האמיר מקטאר יתרום 10 מיליון דולר לבני סכנין, באתר הארץ, 3 באוגוסט 2005
↑  ג'קי חורי, עלי גאלי, בסכנין שוקלים לבקש עוד קצת כסף, פרט ל-10 מיליון דולר שיעניקו הקטארים, באתר הארץ, 4 באוגוסט 2005
↑  "אין מה לעשות עם השחקנים האלה", באתר וואלה, 21 באוקטובר 2005
עלי גאלי, הפתרון של מאזן גנאיים - "בנייה מחדש", באתר הארץ, 22 באוקטובר 2005
↑  ברוך שי, 90 דקות שקטות בסכנין הסתיימו בתגרה המונית עם בית"ר, באתר הארץ, 8 בינואר 2006
↑  ג'קי חורי, הקטארים ביקרו בדוחא, באתר הארץ, 27 באפריל 2007
↑  הסתיימה בניית היציע הצפוני באצטדיון דוחא, באתר ONE‏, 27 ביולי 2009
↑  מיקי שורץ, אצטדיון דוחא שלא הכרתם / "המגזר הספורטיבי", באתר ynet, 14 בפברואר 2018
↑  עדי סרדס, סופית: המשטרה סגרה את אצטדיון 'דוחה', באתר ynet, 27 בדצמבר 2009
↑  גידי ליפקין, ‏משרד הכלכלה הודיע על סגירת אצטדיון דוחא, באתר ONE‏, 2 בדצמבר 2021
קוליברי אנה

| קוליברי אנה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סיסאים
משפחה:: קוליבריים
סוג:: קוליברי כיפה
מין:: קוליברי אנה
שם מדעי
 Calypte anna ‏רנה לסון, 1829
תחום תפוצה
   אזורי רבייה וחריפה  אזורי חריפה

קוליברי אנה (שם מדעי: Calypte anna) הוא מין של קוליברי בינוני, שמצוי לאורך החוף המערבי של ארצות הברית. שמו ניתן לו על שם אנה מסנה, דוכסית ריבולי. בתחילת המאה ה-20, הקוליברי היה נפוץ רק בדרום קליפורניה ובאזור באחה קליפורניה, אך בעקבות ייבוא של צמחים אקזוטיים לאזורים מיושבים, לקוליברי היו אתרי אכילה וקינון רבים יותר, ותחום תפוצתו התרחב.
תיאור והתנהגות

אורכו הממוצע של הקוליברי הוא כ-10 ס"מ, ומשקלו כ-3 עד 6 גרם. גבו ירוק-זהבהב, גרונו ובטנו לבנים, וצדי גופו ירוקים. המקור ארוך, ישר ודק. נוצות הגרון וכיפתו של הזכר הן בצבע מג'נטה בוהק, ונראות חומות או אפורות כשלא נופל עליהן אור שמש. זנבו של הקוליברי כהה, ומפוצל מעט. לנקבה גם יש נוצות גרון ורודות, אך הן קטנות יותר ופחות בוהקות מאלה של הזכר. זהו מין הקוליברי הצפון-אמריקני היחיד בעל נוצות כיפה אדומות. כיפתם של נקבות וצעירים ירוקה, חזם ובטנם אפורים, גרונם לבן ועשוי לכלול או לא לכלול נוצות גרון אדומות.
הקוליברי משתמש בלשונו הארוכה כדי להשיג צוף מפרחים, שמהווה את רוב תזונתו. כשהקוליברי ניזון מצוף, נופלים עליו אבקנים, והוא מסייע למעשה ברבייה של הצמח, על ידי העברת האבקה מפרח לפרח. לעיתים הוא גם ניזון מחרקים ופרוקי-רגליים, שאותם הוא תופס באוויר או מעלי שיחים. על מנת לתפוס חרקים, הקוליברי פותח את מקורו לרוחב גדול; זוהי שיטה יעילה יותר מאשר "שיפוד" חרקים על קצה המקור. לעיתים רחוקות, דבורים או צרעות נתקעות על קצה מקורו של הקוליברי, מה שגורם למותו מרעב. לעיתים, הקוליברי ניזון גם מלשד.
הקוליברי מרפרף בכנפיו כ-55 פעמים בשנייה, מה שהופך אותו למנענע המהיר ביותר של חלק מגופו מבין בעלי החוליות. רפרוף זה עשוי לשמש גם לניקוי לכלוך או אבקנים מנוצותיו של הקוליברי.
רבייה

הקוליברים מקננים בשטחים פתוחים עם עצים ובשיחים. תחום הרבייה שלהם הוא בחוף האוקיינוס הפסיפי, מקולומביה הבריטית לאריזונה. הנקבה מגדלת את הגוזלים לבדה, ללא סיוע מהזכר. הקן מוקם עשוי להיות מוקם על שיח, על עץ, על גפן או על חוטי ברזל. הקן המעגלי, שקוטרו 3.8 עד 5.1 ס"מ, בנוי מסיבי צמחים, נוצות ושיער בעלי חיים. מבחוץ, הוא מוסווה על ידי חומרים צמחיים כמו חזזיות. חומרי הקן מוחזקים יחד על ידי קורי עכביש.
הזכר מבצע לעיתים ריקוד חיזור, שכולל שירה או מעוף ראווה. הנקבה מטילה בדרך כלל 2 ביצים לבנות, ודוגרת עליהן במשך 16 יום. הגוזלים פורחים מהקן לאחר כ-20 יום.